Bi ha un chacimiento de tiempos de los visigodos con necropoli (La Varella Castellar). Codo fue reconquiesto chunto con Belchit en lo sieglo XII estando chunto con esta localidat y Sant Per de Lagata entre las primeras localidatz que recibioron repobladors cristians. En l'anyo 1145 ya teneba ilesia y en l'anyo 1177 ya se testimonian intercambios de propiedatz entre cristians. Manimenos la comunidat cristiana no plegó a cuallar y Codo continó estando un lugar habitau quasi de tot por moros.